**ΔΙΟΙΚΗΤΙΚΗ ΔΙΕΥΘΥΝΣΗ Ρέθυμνο 7-10-2021**

**ΤΗΛΕΦΩΝΟ: 28310 87251**

**ΔΕΛΤΙΟ ΤΥΠΟΥ**

**Θέμα: «Μέτρα προστασίας για τις κλινικές του ΓΝΡ** **σύμφωνα με τα νέα μέτρα covid»**

**Το Νοσοκομείο Ρεθύμνου υποχρεούται άμεσα να συμμορφωθεί με τα «Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19» όπως αυτά αναφέρονται στην ΚΥΑ 4441-25/09/2021.**

**Τα μέτρα προστασίας Covid για τις κλινικές είναι τα εξής:**

**ΑΣΘΕΝΕΙΣ**

1. Σε όλους τους ασθενείς που χρήζουν εισαγωγής από το Τμήμα Επειγόντων Περιστατικών

 (ΤΕΠ) γίνεται rapid test στο ΤΕΠ.

1. Ασθενείς που εισάγονται προγραμματισμένα για τη διενέργεια μιας εξέτασης ή για

χορήγηση φαρμάκου πχ. σιδηροθεραπεία όπως και οι ασθενείς που κάνουν χημειοθεραπεία πρέπει να προσκομίζουν rapid test του τελευταίου 48ώρου ανεξάρτητα από την εμβολιαστική τους κατάσταση ή το εάν έχουν νοσήσει.

**ΣΥΝΟΔΟΙ ΝΟΣΗΛΕΥΟΜΕΝΩΝ ΑΣΘΕΝΩΝ**

1. Υποχρεωτική και σωστή χρήση μάσκας σε όλους τους χώρους του νοσοκομείου
2. Τήρηση ελάχιστης απόστασης 1,5 μέτρου
3. Συχνή χρήση αντισηπτικού για την υγιεινή των χεριών
4. Ένας (1) συνοδός ανά ασθενή και μόνο αν αυτός είναι ανήλικος ή μη

 αυτοεξυπηρετούμενος (καθορίζεται από το ιατρικό ή νοσηλευτικό προσωπικό)

1. Ο κάθε συνοδός θα έχει ονομαστική κάρτα υπογραμμένη από το προσωπικό της κλινικής

την οποία θα επιδεικνύει στην είσοδο στο νοσοκομείο αλλά και όταν του ζητηθεί . Αν απαιτείται εναλλαγή συνοδών η ίδια κάρτα θα αναφέρει και τα δύο ονόματα και η αλλαγή βάρδιας και κάρτας θα γίνεται στην είσοδο του νοσοκομείου με έλεγχο από τη security. Δεν επιτρέπεται η συνύπαρξη 2 συνοδών.

1. Οι μη εμβολιασμένοι συνοδοί, οι εμβολιασμένοι πριν την πάροδο 14 ημερών από την

ολοκλήρωση του εμβολιασμού και οι μη νοσήσαντες εντός εξαμήνου, συνοδοί υποχρεούνται να προσκομίσουν εργαστηριακό έλεγχο με την χρήση PCR του τελευταίου 48ώρου για την είσοδό τους στον χώρο του Νοσοκομείου και την παραμονή τους με τον ασθενή.

1. Οι πλήρως εμβολιασμένοι (μετά το πέρας 14 ημερών από την ολοκλήρωση του

εμβολιασμού) και οι νοσήσαντες το τελευταίο εξάμηνο συνοδοί υποχρεούνται να προσκομίσουν εργαστηριακό έλεγχο με την χρήση rapid test του τελευταίου 48ώρου για την είσοδό τους στον χώρο του Νοσοκομείου και την παραμονή του με τον ασθενή

1. Αν ο συνοδός εξέλθει του νοσοκομείου θα πρέπει να επαναλάβει τα παραπάνω τεστ αν

 έχουν παρέλθει 48 ώρες από το τελευταίο τεστ.

1. Τα τεστ αυτά δεν θα γίνονται στο νοσοκομείο . Μόνη εξαίρεση θα υπάρχει για ένα

συνοδό την ημέρα της εισαγωγής του ασθενή από τα ΤΕΠ στο οποίο θα γίνεται το rapid test στα ΤΕΠ.

1. Οι ασθενείς και οι συνοδοί τους παραμένουν αυστηρά στον χώρο του θαλάμου

τους και δεν βγαίνουν εκτός κλινικής

**Στόχος των παραπάνω μέτρων είναι η αποφυγή διασποράς του κορωνοϊού στον χώρο του Νοσοκομείου και παράλληλα η βελτίωση της ροής και λειτουργίας των Κλινικών του ΓΝΡ.**

**Η Διοίκηση του νοσοκομείου σας παρακαλεί για την πιστή τήρηση των ανωτέρω μέτρων**

**Ο ΔΙΟΙΚΗΤΗΣ του ΓΝΡ ΕΛΕΥΘΕΡΙΟΣ ΜΑΡΚΑΚΗΣ**